home buyers: आम्रपालीः सुप्रीम कोर्ट ने कहा, पैसे जमा कराने के लिए बैंक की वेबसाइट से मदद लें बायर्स - supreme courts told about amrapali how buyers will submit money | Navbharat Times
ELECTION_TOPBAND_1575602983303
supreme courts told about amrapali how buyers will submit money
नवभारत टाइम्स | Updated: 11 Sep 2019, 09:53:00 PM IST
सुप्रीम कोर्ट ने आम्रपाली मामले की सुनवाई के दौरान होम बायर्स से कहा है कि वह बकाया राशि बैंक में जमा कराएं इसके लिए सुप्रीम कोर्ट स्थित यूको बैंक वेबसाइट पर जानकारी देगा कि कहां और किस तरह से बैंक में पैसे जमा कराने हैं। इसका फॉर्मेट भी वेबसाइट पर डाला जाएगा। सुप्रीम कोर्ट ने 2600 अनसोल्ड प्रॉपर्टी बेचने के मामले में एनबीसीसी और होम बॉयर्स से सुझाव देने को कहा है। इस बारे में एनबीसीसी को एक स्कीम पेश करने को कहा गया है।
सुप्रीम कोर्ट ने यूको बैंक से कहा है कि वह अपनी वेबसाइट और नोएडा-ग्रेटर नोएडा की वेबसाइट पर फॉर्मेट बनाकर पेश करें ताकि बायर्स उसके हिसाब से बकाया राशि जमा कर पाएं। सुप्रीम कोर्ट ने उन बैंकों को भी नोटिस जारी किया है जिनसे बॉयर्स ने फ्लैट खरीदने के लिए बैंक लोन लिए हैं। सुप्रीम कोर्ट को बताया गया कि बैंक फंड रिलीज नहीं कर रहे हैं। इस दौरान सुप्रीम कोर्ट ने ऐसे बैंकों को भी नोटिस जारी कर जवाब दाखिल करने को कहा है। इन बैंकों को इस मामले में जवाब दाखिल करना है।
मामले की सुनवाई के दौरान बायर्स के वकील एमएल लाहौटी ने कोर्ट को बताया कि जो बायर्स हैं उनकी बकाया राशि कहां और किस अकाउंट में जमा होगी यह तय किया जाना चाहिए। इसके लिए अलग से बैंक अकाउंट खोला जाना चाहिए। तब कोर्ट रिसीवर ऐडवोकेट आर वेंकटरमानी की ओर से सुप्रीम कोर्ट में रिपोर्ट दी गई और कहा गया कि सुप्रीम कोर्ट के कैंपस में मौजूद यूको बैंक के अधिकारियों से मीटिंग हुई और सुझाव दिया गया कि कैसे बैंक अकाउंट खोला जाएगा और होम बॉयर्स को किस तरह से रसीद दी जाएगी।
इसके लिए जल्दी से जल्दी तमाम तरीके से होम बॉयर्स को सूचना दी जाएगी और वह बैंक में पैसे डिपॉजिट कर पाएं। साथ ही कहा गया कि बड़ी संख्या में होम बॉयर्स ने फ्लैट के लिए लोन ले रखे हैं। बैंक ने फंड रिलीज करने पर रोक लगा रखी है। यह जरूरी है कि संबंधित बैंक फंड रिलीज करें।
कोर्ट रिसीवर वेंकटरमानी ने कोर्ट को बताया कि होम बायर्स यूको बैंक में बकाया राशि कैसे डिपॉजिट करें इसके लिए एक फॉर्मेट तैयार किया गया है। इसमें बताया गया कि कैसे होम बॉयर्स पैसे जमा करेंगे और कहां जमा करना होगा। सुप्रीम कोर्ट ने कहा कि जहां तक बायर्स को पैसे जमा करने का सवााल है तो वह नोटिस के बाद पैसे जमा करेंगे। यूको बैंक के वेबसाइट पर बायर्स को बकाया जमा करने के बारे में फॉर्मेट डाला जाएगा। साथ ही नोएडा और ग्रेटर नोएडा अथॉरिटी के वेबसाइट पर भी फॉर्मेट डाला जाए। वहां चालान भी हो जहां से बॉयर्स उसे डाउनलोड करें और फिर मनी डिपॉजिट कर सकें।
सुप्रीम कोर्ट ने पूछा कि आखिर बायर्स कितनी बकाया राशि जमा करे इस बारे में डिमांड लेटर कौन जारी करेगा तब कोर्ट को बताया गया कि फरेंसिक ऑडिटर के पास बायर्स के बकाया राशि की लिस्ट है। सुप्रीम कोर्ट ने फरेंसिक ऑडिटर्स से कहा है कि वह बकाया राशि की लिस्ट कोर्ट रिसीवर से शेयर करें और कोर्ट रिसीवर डिमांड लेटर बायर्स को भेजेंगे और फिर बायर्स पैसे डिपॉजिट करेंगे।
Web Title supreme courts told about amrapali how buyers will submit money(News in Hindi from Navbharat Times , TIL Network)
और जानें:होम बायरसुप्रीम कोर्टआम्रपालीSupreme Courthome buyersamrapaliBusiness NewsBusiness News in HindiBusiness Latest NewsBusiness Headlinesबिज़नस न्यूज़ समाचार